钦定古今图书集成/明伦汇编/氏族典/第278卷 > 王惟俭
## 钦定古今图书集成/明伦汇编/氏族典/第278卷 > 王惟俭

按《明外史王惟俭传》：“惟俭，字损仲，祥符人。万历二十
三年进士。授潍县知县，迁兵部职方主事。三十年，辽
东总兵官马林以忤税使高淮被逮，兵部尚书田乐
等救之。帝怒，责职方不推代，惟俭削籍归。光宗立，起
光禄丞，三迁大理少卿。天启三年，擢右佥都御史，巡
抚山东，入为工部右侍郎。魏忠贤党御史田景新劾”
之，落职闲住。惟俭资敏嗜学。初被废，肆力经史百家，
好书画古玩，典衣举息，务求必得。万历、天启间，推“博
物君子。”